ABŞ Gömrük və Sərhəd Mühafizəsi Xidməti
Amerika Birləşmiş Ştatları Gömrük və Sərhəd Mühafizəsi (ingiliscə: United States Customs and Border Protection (CBP)) Amerika Birləşmiş Ştatlarının Daxili Təhlükəsizlik Departamentinin nəzdində fəaliyyət göstərən ölkənin sərhədlərinin mühafizə edilməsinə cavabdeh olan federal agentlikdir. O, ABŞ-ın ən böyük hüquq-mühafizə orqanlarından biridir və sərhədləri mühafizə etmək, beynəlxalq ticarəti tənzimləmək və asanlaşdırmaq, idxal rüsumlarını yığmaq və ticarət, gömrük və immiqrasiya qaydalarına əməl etmək funksiyalarını icra edir. Baş ofisi Vaşinqton şəhərindəki Ronald Reyqan binasında yerləşir.